Čini li nam internet život kvalitetnijim?

 Čini li nam internet život kvalitetnijim? To se pitanje sve češće postavlja, a odgovori i ne stižu tako skoro. Ima tu dosta toga što čini internet korisnim i zanimljivim, no i dosta toga što ga čini nepouzdanim te čak i štetnim.

 Pogledajmo prvo dobru, svjetliju stranu te velike mreže. Dakle internet nam omogućava pristup raznim korisnim podatcima, informacijama, sadržajima, zanimljivostima... Olakšava nam komunikaciju na velike udaljenosti. Ima još tu mnogo toga, ali zadržimo se na komunikaciji. Većina mladih komunicira putem Facebook-a, a on uz sve prednosti ima velike minuse jer mladi jednostavno postanu ovisni o njemu. Istraživanja su pokazala da većina ispitanika odmah, kad se probudi, ode gledati što ima na „fejsu“. Evo, priznajem i ja to radim. Ne samo ujutro, nego čak i pod satom! To je vrlo loša navika… Zašto? Pa jednostavno zato što se nećemo više znati ni zabaviti pošteno bez tih gluposti. Ima već dosta mojih vršnjaka koji ne znaju ni razgovarati normalno bez da ne vise na „fejsu“. To stvarno već postaje ozbiljno jer narušava kakvoću našeg života. Mi se već sada doslovno grčimo ispred računala buljeći u razne gluposti na internetu umjesto da iskoristimo lijepo jesensko vrijeme i otiđemo van, na primjer, voziti se biciklima s prijateljima. Dakle, možemo zaključiti da nam Internet NE čini život kvalitetnijim. Čini ga zanimljivim i suvremenim, ali ne i kvalitetnijim.

 Trebali bismo biti umjereniji što se tiče svega toga na internetu. Ljepota djetinjstva i mladenaštva trebala bi se pamtiti po raznim druženjima i dogodovštinama umjesto po količini prijatelja na „fejsu“ i lajkova na slici. Slažete li se sa mnom?

 Martina Karan, 8. r.